نندیتا شویتا

نندیتا شویتا ایک بھارتی فلمی اداکارہ ہیں ، جو بنیادی طور پر تمل اور تیلگو فلموں میں نظر آتی ہیں۔ شویتا نے اپنی اداکاری کے کیریئر کا آغاز کنڑ زبان کی ایک فلم ، نندا لوز نندیتا سے کیا تھا۔ بعد میں انہوں نے 2012 میں کامیڈی فلم اٹکاتھی سے تمل انڈسٹری میں اداکاری کا آغاز کیا۔ انہوں نے سنہ 2016 کی ہارر کامیڈی فلم ایکادیکی پوتھو چننوواڈا سے تیلگو انڈسٹری میں قدم رکھا ۔

شویتا نے 2006 میں گریجویشن مکمل کرنے کے بعد اودھایہ میوزک میں وی جے کی حیثیت سے اپنے کیریئر کا آغاز کیا۔ انہوں نے اپنی اداکاری کے کیریئر کا آغاز سنہ 2008 میں کنڑ زبانکی فلم نندا لؤز نندیتاسے کیا۔ فلم میں ان کے کردار کا نام بھی نندیتا تھا ، جسے بعد میں انہوں نے بطور اپنی اسکرین کا نام بھی اپنایا اور وہ شویتا سے نندیتا شویتا بن گئیں۔  2012 میں ان کی پہلی تمل فلم اٹکاتھی آئی جس کی ہدایتکاری پا رنجیت نے کی تھی۔  فلم میں ان کی اداکاری کو سراہا گیا۔  ہدایتکار درائی سینتھل کمار کی فلم ایتھر نیچل میں وہ ایک کھلاڑی کے کردار میں نظر آئیں۔ وہ کامیڈی فلم ادھارکوتھے آسائپٹائی بالکومارا میں چنئی لڑکی کموتھا کے کردار میں اداکار وجے سیتوپتی کے ساتھ نظر آئیں۔

2014 ء میں ان کی فلمیں منڈا سوپٹی، نالنم نندھینیم اور ایندھم تھالیمورائی سدھا ویدھیہ سیگامانی ریلیز ہوئیں۔ 2015 میں انہوں نے اپّو کاروواڈو اور پلی فلم میں کام کیا۔ 2016 میں انجلا ، اہکادیکی پوتھو چننوواڈا ریلیز ہوئی اور اس فلم کے لیے انہیں بہترین معاون اداکارہ - تیلگو کا فلم فیئر ایوارڈ دیاگیا۔ دسمبر 2017 میں ان کی فلم الکیتھو ریلیز ہوئی۔ کالکالپو 2 میں وہ مہمان کردار میں آئیں۔ ان کی اگلی فلم تھی کتھیر پور پٹیال اور اسوراودھم .  اس کے علاوہ وہ مزید تیلیگو فلموں ، سرینواسا کلیانم اور بلف ماسٹر میں بھی نظر آئیں۔

ذاتی زندگی 
شویتا بنگلورو ، کرناٹک ، ہندوستان سے تعلق رکھتی ہیں  جہاں ان کے والد ایک بزنس مین ہیں اور اس کی والدہ گھریلو خاتون ہیں۔ ان کے دو چھوٹے بھائی ہیں۔

فلموں کی فہرست

ایوارڈ

حوالہ جات

بیرونی روابط 

 

غیر موجود سال پیدائش (بقید حیات شخصیات)
اکیسویں صدی کی بھارتی اداکارائیں
تیلگو سنیما کی اداکارائیں
بقید حیات شخصیات
بنگلور کی اداکارائیں
کنڑا سنیما کی اداکارائیں
تمل سنیما کی اداکارائیں
بھارتی فلمی اداکارائیں
کامنز زمرہ جس کا ربط ویکی ڈیٹا پر ہے
1986ء کی پیدائشیں
1990ء کی پیدائشیں
ویکی ڈیٹا سے مطابقت رکھنے والی مختصر تفصیل